**«Новы Іерусалім»** — беларускі хрысціянскі музычны гурт.

Гісторыя
--------

Касцяк гурта склаўся з Ігара Капылава і Вадзіма Калацэя ў 1985 годзе, падчас іх вучобы ў Беларускім тэхналагічным інстытуце. Пасля службы ў войску хлопцы разам гралі ў гурце «Кондор», а ў 1990 годзе стварылі гурт «Catty Sark». Праз некаторы час да складу гурта далучыліся Аляксандр Манецкі, Аляксандр Патліс і Эльшад Бабаханаў.

У 1992 годзе ўдзельнікі гурта пазнаёміліся з пастарам маладой мінскай пратэстанцкай супольнасці Веніямінам Брухам і студэнтамі Уладзімірам Сокалам і Сандэем Адэладжа. Гэтая сустрэча падштурхнула музыкаў да заснавання хрысціянскага гурта. Назва «Новый Иерусалим» была прапанавана Канстанцінам Танхілевічам, тагачасным адміністратарам гурта. Назва паходзіць ад апісанага ў Бібліі нябеснага гораду, у якім не будзе войнаў, хваробаў і смутку, дзе будуць уладарыць радасць і любоў. Назва задаволіла ўсіх удзельнікаў і да таго ж адпавядала новым ідэалам.

Першы канцэрт пад назвай «Новый Иерусалим» адбыўся 17 мая 1992 года ў Палацы культуры тонкасуконнага камбіната Мінска. Гэтую дату музыкі і лічаць днём нараджэння гурта. Праз некалькі месяцаў да гурта далучыўся бас-гітарыст Ігар Сарокін.

Першы альбом пад назвай «Бог Святой» быў запісаны ў кастрычніку 1993 года падчас першага амерыканскага турнэ. Вярнуўшыся на Беларусь, «Новый Иерусалим» прыняў удзел у музычным праекце «Рок Айлэнд» на Беларускім тэлебачанні і атрымаў гран-пры праекта.

Увесну 1997 года, падчас чацвёртага амерыканскага турнэ, гурт зняў свой першы кліп на песню «Я знаю любовь», які восем тыдняў займаў першае месца ў хіт-парадзе Беларускага тэлебачання. Гэтая песня была прызнанай лепшай песняй года на штогадовым конкурсе «Рок-каранацыя». Толькі за гэты год гурт адыграў болей за 100 канцэртаў у Беларусі, ЗША, Бельгіі, Нідэрландах, Германіі, Украіне, Расіі, Латвіі.

У 2001 годзе выйшаў першы англійскамоўны альбом гурта — зборнік лепшых песень з папярэдніх альбомаў. У 2003 годзе выдадзены чарговы англійскамоўны альбом *«The Fragments of Heaven»*, што стаўся перакладам выдадзенага раней альбома *«Неба осколки»*. У гэтым самым годзе зняты кліп на песню «Любовь в ладонях», які паставіў рэкорд па працягласці знаходжання на першым месцы тэлевізійнага хіт-парада, пратрымаўшыся на вяршыні «Скрыжаванняў Еўропы» трыццаць тры тыдні. А песня была прызнаная лепшай песняй года.

У канцы года гурт з новай песняй «Мелодия любви» прыняў удзел у адборачным конкурсе фестываля «Еўрабачанне-2005».

У верасні 2006 года гурт пакінуў саліст Аляксандр Патліс, які вырашыў займацца сольнай кар’ерай. У 2007 годзе разам з новым салістам Ігарам Капылавым запісаны альбом «*Линии сердца*». У 2008 годзе Ігар Капылаў абвяшчае пра пераезд гурта ва Украіну з прычыны большых магчымасцяў для музычнай дзейнасці. Аднак ужо праз год, 11 чэрвеня 2009 Ігар Капылаў таксама пакінуў гурт. Пасля сыходу вакаліста дзейнасць гурта прыпынілася, быў абвешчаны адкрыты конкурс на новых вакалістаў. Праз некалькі месяцаў з калектыва сыходзіць Вадзім Калацэй.

У 2010 годзе праца гурта адноўлена ў складзе Ігара Сарокіна, Аляксандра Манецкага і Эльшада Бабаханава, апошні стаў новым лідарам калектыва. З сыходам Капылава «Новый Иерусалим» зноў становіцца беларускім гуртом.

2012 год адзначыўся выхадам месіянскага альбома «*Хатиква*».

У маі 2016 года Аляксандр Патліс вярнуўся у гурт, у гонар чаго быў дадзены канцэрт у Белдзяржфілармоніі.

Склад
-----

### Бягучы склад

* Ігар Сарокін — бас-гітара
* Эльшад Бабаханаў — гітара, спеў, перкусія
* Аляксандр Манецкі — ударныя
* Аляксандр Патліс (1992-2006, з 2016) — спеў

### Былыя ўдзельнікі

* Вадзім Калацэй — клавішы
* Ігар Капылаў — гітара, спеў
* Юрый Рускевіч — гукарэжысёр
* Павел Малышкін (да 1996) — гукарэжысёр

Дыскаграфія
-----------

1. 1993 — «Бог святой»
2. 1995 — «Возвращайся домой»
3. 1997 — «Ну что ты думаешь об этом?»
4. 1999 — «Новый Иерусалим»
5. 2001 — «The Best» (англ.)
6. 2002 — «The Best» (рус.)
7. 2002 — «Неба осколки»
8. 2002 — «The Fragments of Heaven» (англ.)
9. 2004 — «Время благоприятное»
10. 2005 — «Я подарю тебе»
11. 2007 — «Линии сердца»
12. 2012 — «Хатиква»

Зноскі
------

1. ↑  "СЕМЬ ДНЕЙ ИСТОРИИ :: БЕЛОРУССКОГО РОК-Н-РОЛЛА" (in ru). *Музыкальная газета* (18). 2006.. Retrieved on 2020-09-15.
2. 1 2 3  История группы (руск.).  «Новы Ерусалім». Архівавана з першакрыніцы 10 красавіка 2008. Праверана 25 чэрвеня 2017.
3. ↑  Переиздание альбома "Неба осколки" группы Новый Иерусалим (руск.).  Музыкальная газета (7 лютага 2005). Архівавана з першакрыніцы 20 сакавіка 2020. Праверана 20 сакавіка 2020.
4. ↑  *Диана Руткевич*. Александр Патлис ушел из «Нового Иерусалима» (руск.)(недаступная спасылка).  «Беларускія навіны» (27 верасня 2006). Архівавана з першакрыніцы 6 кастрычніка 2014. Праверана 25 чэрвеня 2017.
5. 1 2  Novi Ierusalim (Новый Иерусалим) / Experty.by
6. ↑  «Novi Ierusalim» теперь живет в Киеве / Experty.by
7. ↑  Раскололась легендарная группа «Новый Иерусалим» (руск.).  Тэлепартал хрысціянскіх навінаў «Протестант.ру» (11 чэрвеня 2009). Праверана 25 чэрвеня 2017.
8. ↑  «Новый Иерусалим» возобновляет концертную деятельность (руск.)(недаступная спасылка).  InVictory (25 октября 2010). Архівавана з першакрыніцы 18 кастрычніка 2012. Праверана 26 жніўня 2012.
9. 1 2  «Новый Иерусалим» в Новом свете Архівавана 23 студзеня 2021. / www.dallastelegraph.com
10. ↑  О’К (2005). "Новый Иерусалим :: Я Подарю Тебе…" (in ru). *Музыкальная газета* (20).. Retrieved on 2020-04-08.

Літаратура
----------

* *Д.П.* «НОВЫЙ ИЕРУСАЛИМ» // Энцыклапедыя беларускай папулярнай музыкі (бел.) / уклад. Дз. Падбярэзскі і інш. — Мінск: Зміцер Колас, 2008. — С. 209. — 368 с. — 2 000 экз. — ISBN 978-985-6783-42-8.

Спасылкі
--------

* Старонка гурта на Last.fm


| ⛭Новы Іерусалім |
| --- |
| Склад | Ігар Сарокін ·  Аляксандр Патліс ·  Эльшад Бабаханаў ·  Аляксандр Манецкі |
| Дыскаграфія | 
Бог святой · 
Возвращайся домой · 
Ну что ты думаешь об этом? · 
Новый Иерусалим · 
The Best · 
The Best · 
Неба осколки · 
The Fragments of Heaven · 
Время благоприятное · 
Я подарю тебе · 
Линии сердца
 |